ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK - Κοινή θέση του Συμβουλίου σχετικά με: τροποποιημένη πρόταση για κανονισμό του Ευρωπαϊκού Κοινοβουλίου και του Συμβουλίου όσον αφορά στην καθιέρωση χρηματοδοτικού μέσου για το περιβάλλον (Life)

1. διαδικασια

Η πρόταση COM (1998)720 τελικό διαβιβάστηκε στο Συμβούλιο και το Ευρωπαϊκό Κοινοβούλιο στις 10 Δεκεμβρίου 1998. Το Ευρωπαϊκό Κοινοβούλιο γνωμοδότησε κατά την πρώτη ανάγνωση στις 14 Απριλίου 1999, και η Οικονομική και Κοινωνική Επιτροπή κατά την ολομέλεια της 26-27 Μαΐου 1999.

Κατόπιν της γνώμης του Ευρωπαϊκού Κοινοβουλίου και σύμφωνα με το άρθρο 250, παράγραφος 2 της Συνθήκης, η Επιτροπή ενέκρινε τροποποιημένη πρόταση και διαβίβασε την τροποποιημένη πρότασή της, COM (1999) 305 τελικό, στο Συμβούλιο στις 15 Ιουνίου 1999.

Η Επιτροπή Περιφερειών γνωμοδότησε στις 16 Σεπτεμβρίου 1999.

Το Συμβούλιο ενέκρινε κοινή θέση για την πρόταση καθιέρωσης του χρηματοδοτικού μέσου Life, στις 22 Οκτωβρίου 1999.

2. στοχοσ του κανονισμου

Ο προτεινόμενος κανονισμός προβλέπει την εφαρμογή ενός τρίτου σταδίου του Life (εφεξής αναφερόμενο ως Life ΙΙΙ ) για 5 έτη (2000 έως 2004) με προϋπολογισμό 613 εκατομμυρίων EUR .

Το Life III αποσκοπεί στη βελτίωση του Life II (δεύτερο στάδιο του Life κατά την περίοδο 1996-1999) και καθιερώνει πολλές τροποποιήσεις, με στόχο την ενίσχυση των δεσμών μεταξύ επιμέρους δραστηριοτήτων που χρηματοδοτεί η Κοινότητα και των προτεραιοτήτων της Κοινοτικής πολιτικής για το περιβάλλον διευρύνοντας παράλληλα τη διάδοση των αποτελεσμάτων των δράσεων αυτών ώστε να καλύπτεται ευρύτερα το ευρωπαϊκό κοινό.

Το Life III απαρτίζεται βασικά από τρία σκέλη: το Life-Φύση, το Life-Περιβάλλον και το Life-Τρίτες χώρες, που συμπληρώνονται από ειδικές διατάξεις για τη συμμετοχή χωρών που είναι υποψήφιες για είσοδο στην Κοινότητα. Το Life III αναμένεται ότι θα εστιαστεί περισσότερο στα έργα επίδειξης.

3. ΣΧΟΛΙΑ ΤΗΣ ΕΠΙΤΡΟΠΗΣ

3.1. Κοινοβουλευτικές τροπολογίες που ενέκρινε η Επιτροπή στην τροποποιημένη πρόταση και οι οποίες ενσωματώθηκαν πλήρως ή εν μέρει στην Κοινή Θέση.

Οι παραπομπές σε αιτιολογικές σκέψεις και άρθρα αναφέρονται στην αρίθμηση που χρησιμοποιήθηκε στην Κοινή Θέση.

- Η αιτιολογική σκέψη 2 περιλαμβάνει επιπλέον αναφορά στην αειφόρο ανάπτυξη που έχει ενσωματωθεί στην τροποποιημένη πρόταση (αιτιολογική σκέψη 1) (τροπολογία 1 του Ευρωπαϊκού Κοινοβουλίου).

- Η αιτιολογική σκέψη 5 εγκρίνει κατ'αρχήν την τροπολογία 2 του Ευρωπαϊκού Κοινοβουλίου, που είχε εγκριθεί κατ' αρχήν στην τροποποιημένη πρόταση (αιτιολογική σκέψη 5) και προβλέπει ότι το Life δεν πρέπει να περιορίζεται στους τομείς που δεν καλύπτονται από άλλα χρηματοδοτικά μέσα της Κοινότητας.

- Η αιτιολογική σκέψη 8 προβλέπει την καλύτερη αξιοποίηση των αποτελεσμάτων που επιτυγχάνονται και της πείρας που συγκεντρώνεται από επιμέρους δράσεις στο πλαίσιο του Life, ενσωματώνοντας πλήρως στο κείμενο την τροπολογία 5, του Ευρωπαϊκού Κοινοβουλίου, η οποία εγκρίθηκε στην τροποποιημένη πρόταση (αιτιολογική σκέψη 8).

- Η αιτιολογική σκέψη 9, συνδέει τα αποτελέσματα του Life με την ανάπτυξη της περιβαλλοντικής πολιτικής της Κοινότητας, ενσωματώνοντας τοιουτοτρόπως πλήρως την τροπολογία αριθ.6 του Ευρωπαϊκού Κοινοβουλίου, η οποία είχε εγκριθεί στην τροποποιημένη πρόταση (αιτιολογική σκέψη 9).

- Η αιτιολογική σκέψη 13, θεσπίζει κατ' αρχήν ότι η δημιουργία θέσεων εργασίας πρέπει να λαμβάνεται υπόψιν κατά την επιλογή των έργων. Η ως άνω αιτιολογική σκέψη ενσωματώνεται στην τροποποιημένη πρόταση της Επιτροπής (αιτιολογική σκέψη 11) (τροπολογία 8 του Ευρωπαϊκού Κοινοβουλίου).

- Η αιτιολογική σκέψη 18 ενσωματώνει πλέον στο κείμενο την αρχή της συμβολής τρίτων χωρών, (τροπολογία 9 του Ευρωπαϊκού Κοινοβουλίου), και έγινε πλήρως δεκτή στην τροποποιημένη πρόταση (αιτιολογική σκέψη 16).

- Η αιτιολογική σκέψη 19, εγκρίνει κατ'αρχήν τις προτεραιότητες που πρέπει να καθοριστούν για τις επί μέρους πτυχές της κοινοτικής πολικής για το περιβάλλον οι οποίες ενσωματώθηκαν πλήρως στην τροποποιημένη πρόταση (αιτιολογική σκέψη 17) (τροπολογία 10 του Ευρωπαϊκού Κοινοβουλίου).

- Η αιτιολογική σκέψη 22 προβλέπει ότι το Ευρωπαϊκό Κοινοβούλιο καλείται να εξετάσει από κοινού με το Συμβούλιο κατά πόσον είναι σκόπιμο να συνεχιστεί η δράση Life μετά την ολοκλήρωση του τρίτου σταδίου και ενσωματώθηκε πλήρως στην τροποποιημένη πρόταση (αιτιολογική σκέψη 20) (τροπολογία 13 του Ευρωπαϊκού Κοινοβουλίου).

- Το άρθρο 1, 2η παράγραφος, εντάσσει την αειφόρο ανάπτυξη στους γενικούς στόχους του Life, και έγινε κατ'αρχήν δεκτή στην τροποποιημένη πρόταση (άρθρο 1, παράγραφος 2) (τροπολογία 15 του Ευρωπαϊκού Κοινοβουλίου).

- Το άρθρο 2(α) εγκρίνει κατ'αρχήν το πρώτο μέρος της τροπολογίας 16 του Ευρωπαϊκού Κοινοβουλίου, σχετικά με το γενικό στόχο του Life που εγκρίθηκε με τον ίδιο τρόπο στην τροποποιημένη πρόταση (άρθρο 2α).

- Το άρθρο 4, παράγραφος 2 εδάφιο α, 1ο σημείο , ενσωματώνει κατ'αρχήν το πρώτο τμήμα της τροπολογίας 20 του Ευρωπαϊκού Κοινοβουλίου, σχετικά με την ένταξη της αειφόρου ανάπτυξης στον χωροταξικό σχεδιασμό, που είχε ήδη εγκριθεί κατ'αρχήν στην τροποποιημένη πρόταση (άρθρο 4, παράγραφος 1, εδάφιο α, 1ο σημείο).

- Το άρθρο 4, παράγραφος 2, εδάφιο α, 3ο σημείο ενσωματώνει πλήρως την τροπολογία 43 του Ευρωπαϊκού Κοινοβουλίου, όσον αφορά στην πρόληψη και την επαναχρησιμοποίηση των αποβλήτων, που είχε πλήρως ενταχθεί στο κείμενο της τροποποιημένης πρότασης (άρθρο 4, παράγραφος 1, εδάφιο α, 3ο σημείο).

- Το άρθρο 4, παράγραφος 2, εδάφιο α, 4ο σημείο, ενσωματώνει εν μέρει την τροπολογία 44 του Ευρωπαϊκού Κοινοβουλίου για τη μείωση των περιβαλλοντικών επιπτώσεων των προϊόντων που βρίσκονται στο τέλος του κύκλου ζωής τους και την ανάπτυξη φιλικών για το περιβάλλον προϊόντων που είχε εν μέρει ενσωματωθεί στην τροποποιημένη πρόταση (άρθρο 4, παράγραφοι 1, εδάφιο α 4ο σημείο).

- Το άρθρο 4, παράγραφος 2 εδάφιο γ, ενσωματώνει εν μέρει την τροπολογία 22 του Ευρωπαϊκού Κοινοβουλίου για την προαγωγή της μεταφοράς των αποτελεσμάτων μέσω των συνοδευτικών μέτρων. Η τροπολογία 22 εγκρίθηκε κατ'αρχήν στη τροποποιημένη πρόταση (άρθρο 2, τρίτη παράγραφος και άρθρο 4, παράγραφος 2 εδάφιο γ).

- Το άρθρο 4, παράγραφος 4, δεύτερη πρόταση ενσωματώνει πλήρως την τροπολογία 23 του Ευρωπαϊκού Κοινοβουλίου για τον καθορισμό του στόχου των κατευθυντήριων γραμμών που θα εκπονηθούν για τα έργα επίδειξης του Life περιβάλλον, που είχε ήδη ενσωματωθεί στην τροποποιημένη πρόταση (άρθρο 4, παράγραφος 4, δεύτερη πρόταση).

- Το άρθρο 4, παράγραφος 6, εδάφιο δ ενσωματώνει πλήρως την τροπολογία 26 του Ευρωπαϊκού Κοινοβουλίου καθιερώνοντας τη διάδοση και την ευρεία εφαρμογή πρακτικών τεχνολογιών ως είχε ήδη ενσωματωθεί στην τροποποιημένη πρόταση (άρθρο 4, παράγραφος 6 εδάφιο δ).

- Το άρθρο 4, παράγραφος 6 τρίτο εδάφιο εγκρίνει κατ'αρχήν την τροπολογία 25 του Ευρωπαϊκού Κοινοβουλίου, με την οποία καθιερώνεται πλέον η απόδοση σημασίας στις επιπτώσεις για την απασχόληση των επιλεχθέντων έργων επίδειξης του Life -περιβάλλον, που είχε γίνει δεκτή κατ'αρχήν στην τροποποιημένη πρόταση (άρθρο 4 παράγραφος 6 εδάφιο ζ με διαφορετική διατύπωση. Η Επιτροπή θα προτιμούσε τη διατύπωση της τροποποιημένης πρότασης ως καταλληλότερη σαφέστερη.

- Το άρθρο 4, παράγραφος 8 εδάφιο α εγκρίνει κατ'αρχήν την τροπολογία 27 του Ευρωπαϊκού Κοινοβουλίου με την οποία προβλέπονται διαβουλεύσεις με την επιτροπή του άρθρου 11 πριν τη δημοσίευση προσκλήσεων για προπαρασκευαστικά έργα ως είχε ήδη ενσωματωθεί στη τροποποιημένη πρόταση (άρθρο 4 παράγραφος 8).

- Το άρθρο 6, παράγραφος 8 ολοκληρώνει πλήρως την τροπολογία 30 του Ευρωπαϊκού Κοινοβουλίου σχετικά με τη δημοσίευση στον γενικό προϋπολογισμό πιστώσεων για το Life εκ μέρους των χωρών που είναι υποψήφιες για προσχώρηση ως αυτή είχε ενσωματωθεί στην τροποποιημένη πρόταση (άρθρο 6 παράγραφος 7α).

- Το άρθρο 12 παράγραφος 1 ενσωματώνει εν μέρει την τροπολογία 38 του Ευρωπαϊκού Κοινοβουλίου σε ό,τι αφορά τις εκθέσεις με θέμα την συμβολή του Life στην ανάπτυξη της περιβαλλοντικής πολιτικής της Κοινότητας. Η τροπολογία 38 είχε εν μέρει ενσωματωθεί στην τροποποιημένη πρόταση (άρθρο 12 παράγραφος 1).

3.2 Kοινοβουλευτικές τροπολογίες που εγκρίθηκαν εν μέρει ή πλήρως από την Επιτροπή στην τροποποιημένη πρόταση αλλά δεν ενσωματώθηκαν στην Κοινή Θέση.

- Η τροπολογία 3 που επιδίωκε να ενταχθεί η λέξη "μεθοδολογία" μεταξύ της διαφάνειας και της εφαρμογής των διαδικασιών για το Life και των λέξεων "διάδοση" (για την ενημέρωση του κοινού) και "διαδικασία συνεργασίας" μεταξύ των ενδεχομένων δικαιούχων, ενσωματώθηκε πλήρως στην τροποποιημένη πρόταση (αιτιολογική σκέψη 6).

- Η τροπολογία 4 με την οποία επιδιώκοντο συνεργίες του Life Περιβάλλον με τις δραστηριότητες URBAN ενσωματώθηκε πλήρως στην τροποποιημένη πρόταση (αιτιολογική σκέψη 7).

- Η τροπολογία 7 η οποία ενέκρινε τη διατύπωση "ανάπτυξη Κοινοτικής Πολιτικής" αντί της διατύπωσης "νέες δραστηριότητες της Κοινότητας" και καθιέρωνε την έννοια των καινοτόμων δράσεων στα προπαρασκευαστικά σχέδια, ενσωματώθηκε πλήρως στην τροποποιημένη πρόταση (αιτιολογική σκέψη 10).

- Η τροπολογία 11 για την αξιοποίηση των αποτελεσμάτων από τα επιμέρους έργα στις πολιτικές της Κοινότητας, ενσωματώθηκε πλήρως στην τροποποιημένη πρόταση (αιτιολογική σκέψη 18).

- Η τροπολογία 17 με την οποία επιδιωκόταν να δοθεί προτεραιότητα σε έργα που αναμένεται να διευκολύνουν τη διαμεθοριακή, διεθνική ή περιφερειακή συνεργασία, εγκρίθηκε κατ'αρχήν στην τροποποιημένη πρόταση (άρθρο 2, τρίτη παράγραφος).

- Η τροπολογία 18 η οποία περιλάμβανε τα κριτήρια της παραγράφου 3, άρθρο 2 ενσωματώθηκε πλήρως στην τροποποιημένη πρόταση (άρθρο 3 παράγραφος 5).

- Το δεύτερο τμήμα της τροπολογίας 20 για την απόδοση προτεραιότητας στις αστικές περιοχές στο στόχο του Life-περιβάλλον όσον αφορά στον χωροταξικό προγραμματισμό και την ανάπτυξη, έγινε δεκτό κατ'αρχήν στην τροποποιημένη πρόταση (άρθρο 4 παράγραφος 1 εδάφιο α πρώτο σημείο). Η προτεραιότητα αυτή δικαιολογείται από την ιδιαίτερη σημασία που έχουν οι αστικές περιοχές για το περιβάλλον στην Ευρωπαϊκή Ένωση. Η Επιτροπή διαπιστώνει ότι ατυχώς η προτεραιότητα αυτή απουσιάζει από την Κοινή Θέση.

- Η τροπολογία 21 με την οποία προβλέπεται για τα προπαρασκευαστικά έργα ο στόχος της ανάπτυξης της περιβαλλοντικής πολιτικής της Κοινότητας μέσω νέων δράσεων στον τομέα αυτό ενσωματώθηκε πλήρως στην τροποποιημένη πρόταση (άρθρο 4 παράγραφος 1 εδάφιο β).

- Η τροπολογία 24, που προέβλεπε να περιληφθούν τα κριτήρια της παραγράφου 3 του άρθρου 2, ενσωματώθηκε πλήρως στην τροποποιημένη πρόταση (άρθρο 4, παράγραφος 6).

- Η τροπολογία 28 για την απόδοση προτεραιότητας σε έργα που ενδέχεται να διευκολύνουν τη διαμεθοριακή, διεθνική ή περιφερειακή συνεργασία, ενσωματώθηκε πλήρως στην τροποποιημένη πρόταση (άρθρο 2, 3η παράγραφος).

- Η τροπολογία 29 για την εισαγωγή παραπομπής στα κριτήρια της παραγράφου 3 του άρθρου 2, ενσωματώθηκε πλήρως στην τροποποιημένη πρόταση (άρθρο 5 παράγραφος 5).

- Η τροπολογία 34 συμπεριλαμβανομένων των συνοδευτικών μέτρων που καθορίζονται στο άρθρο 3 παράγραφος 2 εδάφιο β, άρθρο 4, παράγραφος 2, εδάφιο γ, και άρθρο 5 παράγραφος 2 εδάφιο β, σχετικά με την έγκριση εκ μέρους της αρμόδιας για τον προϋπολογισμό αρχής των ετησίως διαθέσιμων πιστώσεις εντός των ορίων των δημοσιονομικών προοπτικών, εγκρίθηκε κατ'αρχήν στην τροποποιημένη πρόταση (άρθρο 8 παράγραφος 2).

- Η τροπολογία 35 που καθιέρωνε ετήσιες εκθέσεις στο τέλος κάθε έτους των πολυετών έργων και με την οποία επίσης επιδιώκετο οι δείκτες προόδου των εργασιών να περιλαμβάνουν πληροφορίες σχετικά με την διαχειριστική απόδοση και τυχόν προβλήματα εγκρίθηκε κατά το δεύτερο μέρος στην τροποποιημένη πρόταση (άρθρο 9 παράγραφος 1).

3.3. Μεταβολές στην Κοινή Θέση σε σχέση με την τροποποιημένη πρόταση της Επιτροπής.

Οι παραπομπές σε αιτιολογικές σκέψεις και τα άρθρα αναφέρονται στην αρίθμηση που χρησιμοποιήθηκε στην τροποποιημένη πρόταση, εκτός των νέων αιτιολογικών σκέψεων.

- Η κοινή θέση διευκρινίζει τη διατύπωση των αιτιολογικών σκέψεων 1 και 2, του άρθρου 3 παράγραφος 3 εδάφιο β, του άρθρου 3 παράγραφος 5 εδάφιο β και του άρθρου 4 παράγραφος 6 εδάφιο ζ (άρθρο 4 παράγραφος 6 εδάφιο η της Κοινής Θέσης). Η Επιτροπή συμφωνεί με το Συμβούλιο.

- Η αιτιολογική σκέψη 7 της Κοινής Θέσης αποτελεί νέα αιτιολογική σκέψη που προέρχεται από την αιτιολογική σκέψη 18 της τροποποιοημένης πρότασης και έχει ως στόχο να επιτευχθεί η αποτελεσματική παρακολούθηση και αξιολόγηση των δράσεων που αναλαμβάνονται στο πλαίσιο του Life. Η Επιτροπή συμφωνεί με το Συμβούλιο.

- Η αιτιολογική σκέψη 10 της Κοινής Θέσης είναι νέα και έχει στόχο να υπογραμμίσει τη σημασία που πρέπει να αποδοθεί στις αποδημητικές διαδρομές και το ρόλο των ζωνών εξισορρόπησης στο πλαίσιο των έργων που συμβάλλουν στην εφαρμογή του Nature 2000. Η Επιτροπή συμφωνεί με το Συμβούλιο.

- Η αιτιολογική σκέψη 12 της Κοινής Θέσης είναι νέα και τονίζει τα προβλήματα των μικρομεσαίων επιχειρήσεων. Η Επιτροπή συμφωνεί πλήρως με το Συμβούλιο.

- Tο άρθρο 3 παράγραφος 4 δεύτερο εδάφιο, το άρθρο 4 παράγραφος 5 δεύτερο εδάφιο και το άρθρο 5 παράγραφος 4 δεύτερο εδάφιο καθιερώνουν διαφορετικές ημερομηνίες για το έτος 2000 προκειμένου να διευκολυνθεί η μετάβαση από το Life ΙΙ στο Life III . Η Επιτροπή συμφωνεί με το Συμβούλιο.

- Tο άρθρο 3, παράγραφος 8 εδάφιο α), περιλαμβάνει πλέον τις διαβουλεύσεις με την Επιτροπή του άρθρου 21 της Οδηγίας 92/43/ΕΟΚ, σε σχέση με τα συνοδευτικά μέτρα, και η Επιτροπή συμφωνεί εν προκειμένω με το Συμβούλιο.

- Το άρθρο 4 παράγραφος 1 και 4 παράγραφος 2 αναδιαρθρώθηκαν στην Κοινή Θέση. Η Επιτροπή θα προτιμούσε να διατηρηθεί η δομή του προτεινόμενου κανονισμού που ορίζει σαφέστερα τους στόχους του Life -περιβάλλον.

- Το άρθρο 4 παράγραφος 4, πρώτη πρόταση που όριζε ότι, για τα έργα επίδειξης, θα εκπονηθούν εκ μέρους της Επιτροπής κατευθυντήριες γραμμές κατόπιν της γνωμοδότησης της Επιτροπής που προβλέπει το άρθρο 11, μεταβλήθηκε στην Κοινή Θέση, η οποία περιγράφει την πλήρη διαδικασία της επιτροπής σε ό,τι αφορά τις κατευθυντήριες γραμμές. Η Επιτροπή θα προτιμούσε τη διατύπωση της τροποποιημένης πρότασης που οδηγούσε σε απλοποιημένες διαδικασίες επιτροπής.

- Το άρθρο 4 παράγραφος 6 εδάφιο ζ) (νέο) της Κοινής Θέσης καθιερώνει νέα κριτήρια σχετικά με τον συντελεστή κόστους-οφέλους από τον κανονισμό για το Life II. Η Επιτροπή θα προτιμούσε να αποφευχθεί ανάλογο κριτήριο το οποίο εφαρμόζεται δυσχερώς σε καινοτόμα έργα.

- Το άρθρο 5 παράγραφος 1, το άρθρο 6 παράγραφος 7 και η αιτιολογική σκέψη 12 (αιτιολογική σκέψη 14 της Κοινής Θέσης) τροποποιήθηκαν στην Κοινή Θέση προκειμένου να διευκρινιστεί η θέση των "υποψηφίων χωρών" εκτός των χωρών της κεντρικής και ανατολικής Ευρώπης. Η Επιτροπή συμφωνεί με το Συμβούλιο.

- Στο άρθρο 5 παράγραφος 7, ενσωματώθηκε στην Κοινή Θέση η διαβούλευση με την Επιτροπή για τους Οικοτόπους. Η Επιτροπή συμφωνεί με το Συμβούλιο.

- Το άρθρο 8 παράγραφος 1 και η αιτιολογική σκέψη 21 (νέα) καθιερώνουν χρηματοοικονομικό πλαίσιο 613 εκατομμυρίων EUR για την περίοδο 2000-2004. Η Επιτροπή συμφωνεί με το Συμβούλιο.

- Το άρθρο 9 παράγραφος 1 ορίζει πλέον ότι οι εκθέσεις των δικαιούχων πρέπει να αποστέλλονται στα κράτη μέλη, εφόσον διατυπώσουν το ανάλογο αίτημα. Η Επιτροπή συμφωνεί με το Συμβούλιο.

- Το άρθρο 11 καθιερώνει πλέον κανονιστική Επιτροπή (Κοινή Θέση). Η Επιτροπή διαφωνεί με το Συμβούλιο. Μια διαχειριστική επιτροπή θα ανταποκρινόταν περισσότερο στα κριτήρια του άρθρου 2 της απόφασης (1999/468/ΕΚ) του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή.

- Το άρθρο 12 καθιερώνει μεταβολές στις ημερομηνίες που σχετίζονται με την αξιολόγηση του τρίτου σταδίου του Life καθώς και με τη συνέχειά του (Κοινή Θέση). Η Επιτροπή συμφωνεί με το Συμβούλιο.

4. ΣΥΜΠΕΡΑΣΜΑ

- Η Κοινή Θέση διατηρεί τα κύρια χαρακτηριστικά του προτεινόμενου κανονισμού και διευκρινίζει σε πολλά σημεία το κείμενο γεγονός ευπρόσδεκτο από την Επιτροπή. Παρά ταύτα, η Επιτροπή αδυνατεί να συμφωνήσει με τον τύπο της επιτροπής που επιλέγει για να συνδράμει την Επιτροπή στη διαχείριση του Life-Περιβάλλον και Life-Τρίτες Χώρες. Η Επιτροπή καλεί το Ευρωπαϊκό Κοινοβούλιο να τροποποιήσει το άρθρο 11 σύμφωνα με την απόφαση (1999/468/EΚ) του Συμβουλίου της 28ης Ιουνίου 1999. Η Επιτροπή προέβη σε δήλωση επί του προκειμένου, αντίγραφο της οποίας επισυνάπτεται στην παρούσα.

ΠΑΡΑΡΤΗΜΑ

Δήλωση της Επιτροπής

Πρόταση για κανονισμό (EΚ) όσον αφορά την καθιέρωση χρηματοδοτικού μέσου για το περιβάλλον (Life)

Στην Κοινή Θέση σχετικά με την πρόταση για κανονισμό (ΕΚ) όσον αφορά την καθιέρωση χρηματοδοτικού μέσου για το περιβάλλον (Life), το Συμβούλιο προτείνει στο άρθρο 11, και αναφερόμενο στο άρθρο 21 της οδηγίας 92/43/EΟΚ, μια ρυθμιστική διαδικασία για την επιτροπή, στην περίπτωση θεμάτων που εντάσσονται στο πλαίσιο του παρόντος κανονισμού (με εξαίρεση ορισμένων συνοδευτικών μέτρων και προσκλήσεων εκδήλωσης ενδιαφέροντος).

Η Επιτροπή φρονεί ότι η επιλογή μιας ρυθμιστικής διαδικασίας είναι ασυνεπής σε σχέση με τα κριτήρια που το ίδιο το Συμβούλιο καθορίζει στο άρθρο 2 της απόφασης 1999/468/EΚ, σύμφωνα με το οποίο "& μέτρα διαχείρισης, όπως &. η εκτέλεση προγραμμάτων με σημαντικές επιπτώσεις επί του προϋπολογισμού, πρέπει να εγκρίνονται με χρήση της διαδικασίας διαχείρισης."

Επιπλέον, ο προτεινόμενος κανονισμός δεν προβλέπει "μέτρα γενικής φύσεως που να αποσκοπούν στη θέση σε εφαρμογή θεμελιωδών στοιχείων βασικών πράξεων", για τα οποία θα ήταν κατάλληλη μια ρυθμιστική διαδικασία.

Η Επιτροπή φρονεί ότι είναι εξαιρετικά σημαντικό να τηρηθούν οι όροι του άρθρου 2 της απόφασης 1999/468/EΚ που εκδόθηκε τελευταία. Η Επιτροπή επιφυλάσσεται, συνεπώς, να επανέλθει επ' αυτού του θέματος κατά τη δεύτερη ανάγνωση.